Kui Pickomino ehk Ussikesed lauamängule peale vaadates võiks arvata, et tegu on puhta lastemänguga, siis see pole tõsi. Täiskasvanud inimesed on seda mängides märksa rohkem hoogu sattunud (hasartmäng ikkagi) ning ussikeste korjamisest suuremas vaimustuses kui lapsed.    Mängu reeglid on  ülilihtsad, mis on võimalik selgeks teha 5 minutiga. Pealegi on reeglid eestikeelsed. Komponendid on suured ja korralikud - pole erilist kartust, et need jäädavalt kaoksid. Mängu sisu haarav ning lõbus.    Ideeks on korjata endale nii palju ussikesi kui võimalik, kuna võidab see, kellel neid kõige rohkem. Ussikeste korjamine sõltub täringutest - loed täringusilmad kokku ning nende eest valid omale vastavanumbrilise ussikese. Selle juures on üks "aga" - nimelt ei saa midagi valida kui täringutest vähemalt  üht ussipilti ei tule. Uss ise on pealegi väärt 5 täringusilma.    Mängus on ka tugev "keeramise" moment. Nimelt kui kellegi ees on juba sellise täringusilmade suurusega ussike, mis äsja veeretatud, võib selle mängijalt ära võtta. Nii võib juhtuda, et äsja suure portsjoniga olnud mängija jääb lõpuks täitsa tühjade kätega.    Lauamangud.ee poes on Ussikeste mäng muutumas ülipopulaarseks. Tõenäoliselt oma lihtsate eestikeelsete reeglite ning lõbusa ajaviite tõttu. Äsja ostis selle just mu tore sõbranna, kellel jäi mängust hea mulje mu sünnipäeval, kus me naerime nii, et pisarad silmis. Viimastel  lauamängude praktikumidel pole nalja vähem olnud. Muidugi, sõltub suuresti, kellega mängida, aga eks nii ole kõikide lauamängudega.